Kiinan lennon kanssa tuli vielä uusia ongelmia, kun sen lähtö myöhästyi yli seitsemän tuntia.

Kukaan ei tietenkään ehtinyt alkuperäiselle jatkolennolle Singaporesta Densapariin Balille ja kahdeksan Kiinan kautta kiertänyttä myöhästyi jatkolennolta toistamiseen.

Kuudensadan korvaus



Matkustajat vaativat nyt Euroopan parlamentin ja neuvoston asetukseen perusteella korvausta sekä peruutetusta, että myöhästyneestä matkasta. Näin pitkällä lennolla vakiokorvaus on kuusisataa euroa.

Finnairin mukaan Singaporen koneessa oli yllättävä ja poikkeuksellinen polttoainevuoto, joka oli ehdottomasti korjattava ennen seuraavaa lentoa. Lento oli peruutettava, koska varaosa jouduttiin hankkimaan Sveitsistä.

Kiinan lennolla puolestaan oli Finnairin mukaan yllättävä ja poikkeuksellinen vika sivuperäsimen ohjausjärjestelmässä. Viivästys kasvoi vielä, kun kaksi matkustajaa oli jouduttu humalatilan takia poistamaan koneesta ennen lähtöä. Poistetut eivät olleet kalastusryhmästä.

